ai4bharat/Pralekha huggingface dataset:
প্রধানমন্ত্রীরদপ্তর
সেনাবাহিনীর প্রাক্তন প্রধান জেনারেল এস এফ রড্রিগসের প্রয়াণে প্রধানমন্ত্রীর শোক প্রকাশ
নতুনদিল্লি, ৪ঠা ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী সেনাবাহিনীর প্রাক্তন প্রধান জেনারেল এস এফ রড্রিগসের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন,
“জেনারেল এস এফ রড্রিগসের প্রয়াণে আমি শোকাহত। ভারতকে আরো শক্তিশালী করে তোলার জন্য তাঁর ব্যতিক্রমী অবদান ও সেবার জন্য দেশ জেনারেল রড্রিগসের কাছে চিরঋণী হয়ে থাকবে। প্রগাঢ় কৌশলগত জ্ঞানের জন্য তাঁকে সকলে শ্রদ্ধা করতেন। তাঁর পরিবার পরিজন ও বন্ধুবান্ধবদের সমবেদনা জানাই। তাঁর আত্মা শান্তি লাভ করুক। “
CG/CB/
(
প্রধানমন্ত্রীরদপ্তর
প্রধানমন্ত্রী চৌঠা জুন সিএসআইআর সোস্যাইটির বৈঠকে পৌরোহিত্য করবেন
নয়াদিল্লী, ৩ জুন, ২০২১
প্রধানমন্ত্রী শ্রী নরেন্দ্র মোদী চৌঠা জুন বেলা ১১টার সময় ভিডিও কনফারেন্সের মাধ্যমে বিজ্ঞান ও শিল্প গবেষণা পরিষদ  সোস্যাইটির বৈঠকে পৌরোহিত্য করবেন। কেন্দ্রীয় বিজ্ঞান ও প্রযুক্তি মন্ত্রী এই অনুষ্ঠানে উপস্থিত থাকবেন।
বিজ্ঞান ও প্রযুক্তি মন্ত্রকের অধীনস্থ বৈজ্ঞানিক ও শিল্প গবেষণা দপ্তরের একটি অঙ্গ সংগঠন এই সোস্যাইটি। দেশজুড়ে ৩৭টি গবেষণাগার ও ৩৯টি আউটরিচ সেন্টারে এর কাজকর্ম প্রসারিত। বিশিষ্ট বৈজ্ঞানিক, শিল্পপতি ও বিজ্ঞান মন্ত্রকের উচ্চপদস্থ আধিকারিকরা এই সোস্যাইটির সদস্য। প্রতি বছরই সোস্যাইটির সদস্যরা বৈঠকে মিলিত হন।
CG/CB/NS
(
প্রধানমন্ত্রীরদপ্তর
প্রধানমন্ত্রী ১৫ই সেপ্টেম্বর স্বচ্ছতাই সেবা আন্দোলনের সূচনা করবেন
নয়াদিল্লি, ১৪ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আগামী ১৫ই সেপ্টেম্বর স্বচ্ছতাই সেবা আন্দোলনের সূচনা করবেন। পক্ষকালব্যাপি এই আন্দোলনের সূচনা উপলক্ষ্যে প্রধানমন্ত্রী ভিডিও কনফারেন্সিং-এর মাধ্যমে দেশের ১৮টি স্হানে সমাজের বিভিন্ন শ্রেণীর মানুষের সঙ্গে আলাপচারিতায় মিলিত হবেন। প্রধানমন্ত্রী এই উপলক্ষ্যে যাঁদের সঙ্গে কথা বলবেন, তাঁদের মধ্যে রয়েছে, জওয়ান, ধর্মীয় নেতৃবৃন্দ, দুধ এবং কৃষি সমবায়ের সদস্যবৃন্দ, গণমাধ্যমের সঙ্গে যুক্ত ব্যক্তিবর্গ, স্কুলের ছাত্রছাত্রী, স্হানীয় স্বায়ত্বশাসিত সংস্হার প্রতিনিধি, রেলকর্মী, স্বনির্ভর গোষ্ঠীর সদস্য এবং স্বচ্ছাগ্রহী।
স্বচ্ছতাই সেবা নামে এই আন্দোলনের মাধ্যমে স্বচ্ছতার লক্ষ্যে উদ্যোগে আরও বেশি সাধারণ মানুষের অংশগ্রহণ নিশ্চিত করার কথা ভাবা হয়েছে। মহাত্মা গান্ধীর সার্ধশততম জন্মবার্ষিকী অনুষ্ঠানের অঙ্গ হিসাবে আগামী ২রা অক্টোবর স্বচ্ছ ভারত মিশনের চতুর্থ বর্ষপূর্তি উপলক্ষ্যে এই অনুষ্ঠানের আয়োজন করা হচ্ছে। এর আগে এক ভিডিও বার্তায় প্রধানমন্ত্রী বলেছেন, এই অনুষ্ঠান হচ্ছে ‘বাপুর প্রতি শ্রদ্ধা নিবেদনের এক উত্তম পন্হা’। তিনি দেশের সমস্ত মানুষের কাছে এই আন্দোলনের অঙ্গ হয়ে ওঠা এবং এক স্বচ্ছ ভারত গড়ে তোলার উদ্যোগকে আরও শক্তিশালী করার জন্য আহ্বান জানান।
SSS/PB/NS/…
(Visitor Counter : 95
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী আগামীকাল নতুন দিল্লিতে বিমস্টেক গোষ্ঠীর ‘ড্রাগ চোরাচালান প্রতিরোধ সম্মেলন’ – এর উদ্বোধন করবেন
নয়াদিল্লি, ১২ ফেব্রুয়ারি, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আগামীকাল নতুন দিল্লিতে বঙ্গপোসাগরীয় অঞ্চলের বহুস্তরীয় প্রযুক্তিগত এবং অর্থনৈতিক সহযোগী গোষ্ঠী বিমস্টেকের দু’দিনের ‘ড্রাগ চোরাচালান প্রতিরোধ সম্মেলন’ – এর উদ্বোধন করবেন।
কাঠমান্ডুতে ২০১৮ সালে চতুর্থ বিমস্টেক শীর্ষ সম্মেলনে প্রধানমন্ত্রী শ্রী নরেন্দ্র মোদীর অঙ্গীকার অনুযায়ী, নারকোটিক্স কন্ট্রোল ব্যুরো  এই সম্মেলনের আয়োজন করছে। সদস্য রাষ্ট্রগুলি ড্রাগ চোরাচালান রুখতে প্রতিনিয়ত যে সমস্ত সমস্যার সম্মুখীন হচ্ছে, তা মোবাবিলা করার জন্য গৃহীত বিভিন্ন পন্থা-পদ্ধতি নিয়ে এই সম্মেলনে আলোচনা করা হবে। বিমস্টেক গোষ্ঠীর প্রতিটি সদস্য রাষ্ট্রের প্রতিনিধিরা ছাড়াও কেন্দ্রের এবং বিভিন রাজ্য সরকারের আইন প্রণয়নকারী সংস্থা সহ সংশ্লিষ্ট সবপক্ষের প্রতিনিধিরা এই সম্মেলনে আমন্ত্রিত হয়েছেন।
পরিবর্তিত পরিস্থিতিতে দক্ষিণ এশীয় এবং দক্ষিণ-পূর্ব এশীয় দেশগুলি সারা বিশ্বের মতো এই অঞ্চলেও ড্রাগ চোরাচালানের সমস্যায় জর্জড়িত। বঙ্গপসাগরীয় সংলগ্ন এলাকার রাষ্ট্রগুলি – বাংলাদেশ, ভুটান, মায়ানমার, নেপাল, শ্রীলঙ্কা, থাইল্যান্ড এবং ভারত’কে নিয়ে বিমস্টেক গঠন করা হয়েছে।
বিমস্টেক অঞ্চলের আর্থিক উন্নয়ন ও সমৃদ্ধির লক্ষ্যে বঙ্গপসাগর এলাকার সামুদ্রিক যোগাযোগ ও বাণিজ্য ব্যবস্থার ওপর গুরুত্ব দেওয়া হয়। যদিও সমুদ্র ও উপকূলীয় অঞ্চলের নিরাপত্তা এই অঞ্চলের কাছে বড় একটি চ্যালেঞ্জ। এর মধ্যে অন্যতম বিষয়টি হ’ল ড্রাগ চোরাচালান। সম্প্রতি এনসিবি ১,১৫৬ কিলোগ্রাম এবং ৩৭১ কিলোগ্রাম মেথামফেটামাইন উদ্ধার করেছে, যা থেকে এটা স্পষ্ট এই অঞ্চলেও এই সমস্যা প্রকট।
নারকোটিক্স ড্রাগস্ অ্যান্ড সাইকোট্রপিক সাবটেন্স অ্যাক্ট অনুযায়ী, কেন্দ্রের মাদক দ্রব্য নিয়ন্ত্রণের দায়িত্ব এনসিবি-র ওপর বর্তায়। এই সংস্থাটি মাদক চোরাচালান প্রতিরোধে কেন্দ্র ও বিভিন্ন রাজ্য সরকারগুলির সঙ্গে একযোগে কাজ করার পাশাপাশি, আন্তর্জাতিক স্তরেও যোগাযোগ রেখে চলে।
CG/CB/SB
(Visitor Counter : 66
প্রধানমন্ত্রীরদপ্তর
প্রয়াত কর্নেল এইচ কে সচদেবের লেখা তিনটি বই প্রধানমন্ত্রীকে উপহার দিলেন শ্রীমতী উমা সচদেব
নয়াদিল্লি, ৭ অক্টোবর, ২০২২
প্রধানমন্ত্রী শ্রী নরেন্দ্র মোদী আজ এক সাক্ষাৎকারে মিলিত হন শ্রীমতী উমা সচদেবের সঙ্গে। ৯০ বছর বয়সী বৃদ্ধা শ্রীমতী সচদেব তাঁর প্রয়াত স্বামী কর্নেল  এইচকে সচদেবের লেখা তিনটি বই উপহার দেন প্রধানমন্ত্রীকে। এ সম্পর্কে একগুচ্ছ ট্যুইট বার্তায় শ্রী মোদী বলেছেন;
“আজ এক মনোজ্ঞ আলোচনায় মিলিত হলাম শ্রীমতী উমা সচদেবজির সঙ্গে। ৯০ বছর বয়সী এই আশাবাদী বৃদ্ধার মানসিক শক্তি এখনও অটুট। তাঁর স্বামী প্রয়াত কর্নেল  এইচ কে সচদেব ছিলেন সকলের সম্ভ্রমের পাত্র। উমাজি হলেন জেনারেল বেদমালিকজির সম্পর্কে জেঠিমা।”
“তাঁর প্রয়াত স্বামীর লেখা তিনটি বই আজ আমার হাতে তুলে দিলেন উমাজি। এরমধ্যে দুটির বিষয় হল গীতা এবং ‘ব্লাড অ্যান্ড টিয়ার্স’ নামের তৃতীয় বইটি দেশভাগ এবং তাঁর জীবনে তার প্রভাব ও প্রতিক্রিয়া সম্পর্কে এক যন্ত্রনার ইতিহাসকে ঘিরে লেখা।”
“দেশ ভাগের ফলে যারা দুর্দশার শিকার হয়েছেন, ক্ষতবিক্ষত হয়েও জীবনকে আবার নতুন করে গড়ে তুলেছেন এবং জাতীয় অগ্রগতিতে অবদানের স্বাক্ষর রেখেছেন তাঁদের প্রতি শ্রদ্ধা নিবেদনের উদ্দেশ্যে ১৪ আগস্ট দিনটিকে দেশভাগের বিভীষিকার স্মরণ দিবস হিসেবে উদযাপন করার বিষয়টি নিয়ে আমি তাঁর সঙ্গে আলোচনা করেছি। দুঃখ-দুর্দশা ভোগ করেও যারা আবার সব কিছু নতুন করে গড়ে তুলেছেন সেই সমস্ত মানুষের মনোবল ও সহনশীলতা সকলের কাছে এক উপাখ্যান হয়ে থাকবে।”
PG/SKD/NS
(
পর্যটনমন্ত্রক
৭টি বিখ্যাত পর্যটন কেন্দ্রের সন্নিহিত অঞ্চলের স্থানীয় বাসিন্দাদের প্রশিক্ষণ ও মানোন্নয়নের জন্য পর্যটন মন্ত্রক গন্তব্য-ভিত্তিক দক্ষতা বিকাশ প্রশিক্ষণ কর্মসূচির সূচনা করেছে : শ্রী জি কিষাণ রেড্ডি
নয়াদিল্লি, ১৬ ডিসেম্বর, ২০২১
পর্যটন মন্ত্রক দেশের ৭টি বিখ্যাত পর্যটন কেন্দ্রে গন্তব্য-ভিত্তিক দক্ষতা বিকাশ কর্মসূচির সূচনা করেছে। এই ৭টি পর্যটন কেন্দ্র হ’ল – আগ্রার তাজমহল, দিল্লির হুমায়ুনের সমাধি, লালকেল্লা, কুতুব মিনার, বিহারে মহাবোধি মন্দির, গোয়ার কোলভা সমুদ্র সৈকত এবং আসামের কাজিরাঙা। এইসব পর্যটন কেন্দ্রের সন্নিহিত অঞ্চলে যাঁরা বসবাস করেন, তাঁদের ২০১৯-২০২০ অর্থবর্ষ থেকে এই প্রশিক্ষণের ব্যবস্থা করা হয়েছে।
এর ফলে, গ্রাম ও শহরাঞ্চলে কর্মসংস্থান সৃষ্টি হবে এবং পর্যটন ক্ষেত্রে দক্ষ মানবসম্পদ তৈরি হবে। ২০২০-২১ পর্যন্ত এই কর্মসূচি রূপায়িত হয়েছে। এই সময় পর্যন্ত ১৫০টিরও বেশি পর্যটন ক্ষেত্রে প্রশিক্ষণের ব্যবস্থা করা হয়। তবে, কোভিড-১৯ মহামারীর সময়ে ৪৪টি স্থানে এই কর্মসূচি বাস্তবায়িত হয়েছে। ২০২১-২২ অর্থবর্ষেও এই কর্মসূচি ২২টি পর্যটন কেন্দ্রে পালিত হচ্ছে। এ পর্যন্ত ৫৮০৪ জন প্রশিক্ষিত হয়েছেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন পর্যটন মন্ত্রী শ্রী জি কিষাণ রেড্ডি।
CG/CB/SB
(Visitor Counter : 82
প্রধানমন্ত্রীরদপ্তর
প্রধানমন্ত্রী কন্নড় ভাষা শেখার সৃজনশীল পদ্ধতি সকলের মধ্যে ভাগ করে নিয়েছেন
নয়াদিল্লি, ০৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বিভিন্ন রাজ্যের ভাষা শেখার উপর সর্বদাই গুরুত্ব দেন। তাঁর ভাষণের শুরুতে তিনি প্রায়শই স্থানীয় ভাষায় শুভেচ্ছা জানান ও এক-দুটি বাক্য বলেন। আজ তিনি কন্নড় ভাষা শেখার একটি আকর্ষণীয় পদ্ধতি সকলের সঙ্গে ভাগ করে নিয়েছেন।
ছবিতে কন্নড় বর্ণমালা শিক্ষায় কিরণ কুমার এস – এর একটি ট্যুইটকে উদ্বৃত করে প্রধানমন্ত্রী বলেছেন, “আকর্ষণীয় পদ্ধতিতে একটি ভাষা শেখার সৃজনশীল এক উদ্যোগ, এখানে মিষ্টি কন্নড় ভাষা শেখানো হয়েছে”।
PG/CB/SB
(
ইস্পাতমন্ত্রক
রাষ্ট্রয়ত্ত ইস্পাত সংস্থা গুলি ১৫৫৪ শয্যা বিশিষ্ট বৃহৎ আকারের কোভিড হাসপাতাল চালু করেছে
নতুন দিল্লি, ১৯ জুলাই, ২০২১
রাষ্ট্রায়ত্ত ইস্পাত সংস্থা গুলি দেশে বৃহৎ মাপের করোনা হাসপাতাল চালু করেছে। করোনা জনিত অতিমারি পরিস্থিতিতে ইস্পাত সংস্থা গুলি নিজেদের সংস্থার অভ্যন্তরে সম্পূর্ণ নিজস্ব সম্পদকে কাজে লাগিয়ে এই হাসপাতাল গড়ে তুলেছে। এজন্য সরকারের পক্ষ থেকে তাদের কোন আর্থিক সহায়তা করা হয়নি।
রাষ্ট্রয়ত্ত সংস্থাগুলির মধ্যে রাষ্ট্রীয় ইস্পাত নিগম লিমিটেড বিশাখাপত্তনমে ৪৪০ শয্যার একটি করোনা হাসপাতাল চালু করেছে।
স্টিল অথরিটি অফ ইন্ডিয়া লিমিটেড, সেল, বোকারোতে ৫০০ শয্যা বিশিষ্ট, ভিলাইতে ১১৪ শয্যাবিশিষ্ট, রাউরকেল্লা এবং বার্নপুর যথাক্রমে ১০০ ও ২০০ শয্যা বিশিষ্ট এবং দুর্গাপুরে ২০০ শয্যার হাসপাতাল চালু করেছে। এই দুটি রাষ্ট্রায়ত্ত সংস্থা মিলিয়ে যে ৬ টি করোনা চিকিৎসার হাসপাতাল গড়ে তুলেছে, সেখানে মোট শয্যা সংখ্যা হচ্ছে, ১ হাজার ৫৫৪।
আজ লোকসভায় এক লিখিত প্রশ্নের জবাবে কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং এই তথ্য জানিয়েছেন।
CG/ SB
(Visitor Counter : 95
কয়লামন্ত্রক
ক্যাপ্টিভ খনি থেকে কয়লার উৎপাদন লক্ষণীয় হারে বেড়েছে
আগামী অর্থবর্ষে উৎপাদন ১২০ মিলিয়ন টনে পৌঁছতে পারে
নতুন দিল্লি, ০৪ ডিসেম্বর, ২০২১
ক্যাপ্টিভ খনিগুলি থেকে কয়লার উৎপাদন চলতি বছরের নভেম্বর পর্যন্ত প্রায় ৫০ মিলিয়ন টনে পৌঁছেছে। চলতি ২০২১-২২ অর্থবর্ষে এই উৎপাদন ৮৫ মিলিয়ন টনে পৌঁছবে বলে মনে করা হচ্ছে। গত অর্থবর্ষের তুলনায় এই উৎপাদন ৬২ মিলিয়ন টন বেশি।
দেশে কয়লার উৎপাদন আরও বাড়াতে কেন্দ্রীয় কয়লা সচিব ডঃ অনিল কুমার জৈন নতুন কয়লা খনিগুলির সঙ্গে সম্পর্কিত পরিবেশ ও অরণ্য দপ্তরের ছাড়পত্র পাওয়ার বিভিন্ন বিষয় পর্যালোচনা করেছেন। এই পর্যালোচনা বৈঠকে মন্ত্রকের উচ্চ পদস্থ আধিকারিকদের সঙ্গে দেশে কয়লার ব্যাপক চাহিতা নিয়েও কথা হয়। আগামী অর্থবর্ষে  ক্যাপ্টিভ খনিগুলি থেকে কয়লার উৎপাদন ১২০ মিলিয়ন টনে পৌঁছবে বলে মনে করা হ্চ্ছে।
কয়লা উৎপাদনে এই সাফল্য আত্মনির্ভর ভারতের স্বপ্ন পূরণে সহায়ক হবে।
CG/BD/SKD/
(Visitor Counter : 78
অর্থমন্ত্রক
আয়কর দপ্তর রাজস্থান, দিল্লী ও মুম্বাইতে তল্লাশী অভিযান চালিয়েছে
নয়াদিল্লী, ১৪ জুলাই, ২০২০
আয়কর দপ্তর সোমবার দেশের চারটি জায়গায় তল্লাশী অভিযান চালায়। দপ্তরের আধিকারিকরা জয়পুরের ২০টা জায়গায়, কোটায় ৬টি, দিল্লীতে ৮টি এবং মুম্বাইয়ে ৯টি জায়গায় তল্লাশী চালিয়েছেন।
হোটেল, জলবিদ্যুৎ প্রকল্প, ধাতু এবং যানবাহনের ব্যবসা সংক্রান্ত সংস্থাগুলিতে একটি দল তল্লাশী চালায়। এই ক্ষেত্রগুলি থেকে হিসেব বর্হিভুত উপার্জিত অর্থ রিয়েল এস্টেটে বিনিয়োগ করা হয়েছে বলে অনুমান করা হচ্ছে।
দ্বিতীয় একটি গোষ্ঠী সোনা এবং রুপোর গয়না, রুপোর তৈরি পুরনো জিনিসপত্রের ব্যবসা-বাণিজ্য সংক্রান্ত সংস্থাগুলিতে তল্লাশী চালিয়েছে। এইসব সংস্থাগুলি মার্কিন যুক্তরাষ্ট্র, ব্রিটেনের মতো বিভিন্ন দেশে এই ধরণের ব্যবসা-বাণিজ্য চালানোর পাশাপাশি সেইসব দেশে সম্পত্তি কিনেছে এবং ব্যাঙ্কে সঞ্চয় করেছে। অভিযোগ করা হচ্ছে রুপোর গয়নার ব্যবসার সঙ্গে যুক্ত বিভিন্ন সংস্থার একটি বড় অংশের হিসেব নির্দিষ্ট অ্যাকাউন্টে দেখানো হচ্ছেনা।
তৃতীয় গোষ্ঠীটি হোটেল ব্যবসার সাথে যুক্ত সংস্থাতে তল্লাশী অভিযান চালিয়েছে। এইসব সংস্থাগুলি কিভাবে হোটেলে বিনিয়োগ করেছে সেই তথ্য যাচাই করা হয়েছে।
তল্লাশিতে আলগা কাগজ, ডায়েরি বা ডিজিটাল প্রক্রিয়ায় সঞ্চিত বিভিন্ন তথ্য থেকে নানা অসংগতিপুর্ণ হিসেবে প্রমাণ মিলেছে। নগদ অর্থ এবং বিভিন্ন সম্পত্তিতে বিনিয়োগের বিষয়েও বেশকিছু তথ্যের হিসেবে গড়মিল পাওয়া গেছে। এ ব্যাপারে আরও তদন্ত করা হচ্ছে।
(CG/CB/NS
প্রধানমন্ত্রীরদপ্তর
পিএসএলভি-র সফল উৎক্ষেপণের জন্য ইসরোকে প্রধানমন্ত্রীর অভিনন্দন
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী পিএসএলভি-র সফল উৎক্ষেপণের জন্য ভারতীয় মহাকাশ গবেষণা সংস্থা বা ইসরোকে অভিনন্দন জানিয়েছেন। এক বার্তায় প্রধানমন্ত্রী বলেছেন :
“পিএসএলভি-র আরও একটি সফল উৎক্ষেপণের জন্য আমাদের মহাকাশ বিজ্ঞানীদের আন্তরিক অভিনন্দন।
এই উৎক্ষেপণ ভারতের মেধাবী ছাত্রছাত্রীদের তৈরি করা কালামস্যাট উপগ্রহটিকে নির্দিষ্ট কক্ষপথে স্থাপিত করেছে।
এই উৎক্ষেপণের সঙ্গে সঙ্গে ভারত অতিসূক্ষ্ম মাধ্যাকর্ষণ সম্পর্কিত প্রযুক্তির প্রয়োগের ক্ষেত্রে এক কাক্ষিক প্ল্যাটফর্ম হিসেবে মহাকাশে রকেটের চতুর্থ পর্যায়ের ব্যবহারকারী প্রথম দেশ হয়ে উঠল।”
CG/BD/DM
(Visitor Counter : 80
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৮০ কোটি ৮৫ লক্ষ ছাড়িয়েছে
সুস্থতার হার বর্তমানে ৯৭.৭২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩০ হাজার ২৫৬
ভারতে বর্তমানে সুস্পষ্টভাবে করোনায় আক্রান্তের সংখ্যা ৩ লক্ষ ১৮ হাজার ১৮১, যা মোট আক্রান্তের ০.৯৫ শতাংশ
দৈনিক-ভিত্তিতে আক্রান্তের হার ২.০৭ শতাংশ, যা ৮৭ দিন ৩ শতাংশের নীচে
নয়াদিল্লি, ২০ সেপ্টেম্বর, ২০২১
দেশে গত ২৪ ঘণ্টায় ৩৭ লক্ষ ৭৮ হাজার ২৯৬টি টিকাকরণের সঙ্গে সঙ্গে মোট টিকার ডোজের সংখ্যা ৮০ কোটি ৮৫ লক্ষ ৬৮ হাজার ১৪৪ ছাড়িয়েছে।
আজ সকাল ৭টা পর্যন্ত পাওয়া তথ্যানুযায়ী টিকাকরণের পরিসংখ্যান :
স্বাস্থ্য কর্মীরা প্রথম ডোজ পেয়েছেন – ১,০৩,৬৮,৯৬৭ ; দ্বিতীয় ডোজ – ৮৭,২৯,৯৩২
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৮৩,৪৫,০০২; দ্বিতীয় ডোজ – ১,৪৫,০৪,১১১।
১৮-৪৪ বছর বয়সীদের মধ্যে প্রথম ডোজ পেয়েছেন – ৩২,৭০,৭২,৮২৬; দ্বিতীয় ডোজ – ৬,০১,১১,৬২৯।
৪৫-৫৯ বছর বয়সীদের মধ্যে প্রথম ডোজ পেয়েছেন – ১৫,০৯,৫৫,৭৬৪; দ্বিতীয় ডোজ – ৬,৯১,১৬,০২৮।
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ৯,৬৯,২৪,২১৪ দ্বিতীয় ডোজ – ৫,২৪,৩৯,৬৭১।
মহামারী শুরু সময় থেকে এখনও পর্যন্ত সুস্থ হয়েছেন ৩ কোটি ২৭ লক্ষ ১৫ হাজার ১০৫ জন। অন্যদিকে, গত ২৪ ঘণ্টায় আরোগ্যলাভ করেছেন ৪৩ হাজার ৯৩৮ জন। এর ফলে, জাতীয় স্তরে সুস্থতার হার দাঁড়িয়েছে ৯৭.৭২ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির ধারাবাহিক ও সমন্বয়মূলক প্রয়াসের ফলে দৈনিক-ভিত্তিতে আক্রান্তের সংখ্যা গত ৮৫ দিন ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩০ হাজার ২৫৬ জন।
দেশে আজ সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ১৮ হাজার ১৮১, যা মোট আক্রান্তের কেবল ০.৯৫ শতাংশ।
দেশে নমুনা পরীক্ষার ক্ষমতা ও পরিকাঠামো অগ্রগতির ফলে গত ২৪ ঘণ্টায় মোট ১১ লক্ষ ৭৭ হাজার ৬০৭টি নমুনা পরীক্ষা হয়েছে। এর ফলে, সারা দেশে মোট নমুনা পরীক্ষার সংখ্যা ৫৫ কোটি ৩৬ লক্ষ ২১ হাজার ৭৬৬টি ছাড়িয়েছে।
সারা দেশে একদিকে যখন নমুনা পরীক্ষার হার লাগাতার বেড়ে চলেছে, অন্যদিকে তখন সাপ্তাহিক-ভিত্তিতে আক্রান্তের হার ক্রমাগত হ্রাস পাচ্ছে বলে লক্ষ্য করা গেছে। সাপ্তাহিক-ভিত্তিতে আক্রান্তের হার বর্তমানে ২.০৭ শতাংশ, যা গত ৮৭ দিন ৩ শতাংশের নীচে। অন্যদিকে, দৈনিক-ভিত্তিতে আক্রান্তের হার দাঁড়িয়েছে ২.৫৭ শতাংশ। উল্লেখযোগ্য বিষয় হ’ল দৈনিক-ভিত্তিতে আক্রান্তের হার লাগাতার ২১ দিন ৩ শতাংশের নীচে এবং ১০৪ দিন ৫ শতাংশের নীচে রয়েছে।
CG/BD/SB
(Visitor Counter : 151
ইস্পাতমন্ত্রক
পূর্ব ভারতের উন্নয়নের জন্য সেইলের ইস্পাত কারখানাগুলির মিশন পূর্বোদয় কর্মসূচীর উপর গুরুত্ব দিয়েছেন ইস্পাতমন্ত্রী
নতুনদিল্লি, ১৮ই ডিসেম্বর, ২০২০
পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ পশ্চিমবঙ্গের বার্নপুরের ইস্কো এবং দুর্গাপুরের ইস্পাত কারখানা দুটি ঘুরে দেখেন তিনি এই দুটি কারখানার কাজের বিষয়ে পর্যালোচনা করেছেন। এছাড়াও এখানকার বিভিন্ন উৎপাদিত সামগ্রীর গুণমান নিয়ে আলোচনা করেছেন।
মিশন পূর্বোদয়ের আওতায় সেইলের পূর্ব ভারতের কারখানাগুলির ভূমিকা প্রসঙ্গে মন্ত্রী আলোচনা করেছেন। তিনি বলেছেন, "ইসকো এবং দুর্গাপুর স্টিল প্ল্যান্ট পূর্ব ভারতের তথা জাতির উন্নয়নের ক্ষেত্রে গুরুত্বপূর্ণ ভূমিকা পালন করছে। এই দুটি কারখানা, শুধুমাত্র এই অঞ্চলেরই নয়, গোটা দেশের উন্নয়নে উল্লেখযোগ্য ভূমিকা পালন করেছে। প্রধানমন্ত্রী শ্রী নরেন্দ্র মোদীর নেতৃত্বে মিশন পূর্বোদয়ের মাধ্যমে পূর্বাঞ্চলের উন্নয়ন তথা গোটা দেশের উন্নয়নে নতুন সম্ভাবনা তৈরি হয়েছে। এই সুসংহত ও অত্যাধুনিক ইস্পাত কারখানাগুলির স্থিতিশীল উৎপাদনের আদর্শ কেন্দ্র হিসেবে গড়ে ওঠার জন্য কাজ করবে। এর ফলে এই অঞ্চলের অন্যান্য অনুসারী শিল্পের বিকাশ ঘটবে।"
শ্রী প্রধান মিশন পূর্বোদয়ের সূচনা করেছেন। ইস্পাত শিল্পে তিনি পূর্ব ভারতের উন্নয়নের জন্য একটি সুসংহত ইস্পাত হাব গড়ে তোলার ক্ষেত্রে গুরুত্ব দিয়েছেন। এছাড়াও দেশে ইস্পাত উৎপাদন ক্ষমতা, এর ফলে উল্লেখযোগ্য ভাবে বৃদ্ধি পাবে। মন্ত্রী আজ ইসকোর ব্লাস্ট ফার্নেস বার মিল এবং ইউনিভার্সেল স্ট্রাকচার মিল ঘুরে দেখেছেন। দুর্গাপুরের কারখানায় তিনি ব্লুম কাম রাউন্ড কাস্টার, হুইল এন্ড স্টিল প্লান্ট এবং মিডিয়াম স্ট্রাকচারাল মিলটি ঘুরে দেখেন । সফরের সময় মন্ত্রী কর্মচারীদের সঙ্গে মতবিনিময় করেছেন এবং এই কারখানা দুটির উৎপাদন আরো বৃদ্ধি করতে সুসংহত উদ্যোগ গ্রহণের আহ্বান জানিয়েছেন। তিনি বলেছেন এই দুটি কারখানার বিভিন্ন উৎপাদিত সামগ্রী বিদেশে রপ্তানি করা হচ্ছে যার ফলে আত্মনির্ভর ভারত অভিযান শক্তিশালী হচ্ছে। ভোকাল ফর লোকাল- এর মাধ্যমে এই উদ্যোগ গুরুত্ব পাচ্ছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৩২ কোটি ৯৩ লক্ষ ছাড়িয়েছে
দেশে গত ২৪ ঘন্টায় ৮৯ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৬ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৭৭৪
দেশে সুস্পষ্টভাবে করোনায় আক্রান্তের সংখ্যা ৯২ হাজার ২৮১, যা ৫৬০ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৭০ শতাংশ, যা গত ২৮ দিন ১ শতাংশের নীচে
নতুন দিল্লি, ১২ ডিসেম্বর, ২০২১
দেশে গত ২৪ ঘন্টায় ৮৯ লক্ষ ৫৬ হাজার ৭৮৪টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৩২ কোটি ৯৩ লক্ষ ৮৪ হাজার ২৩০।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৮৫,৬০১
|
|
দ্বিতীয় ডোজ
|
|
৯৫,৯৮,৬৯০
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৮২,৯৬৩
|
|
দ্বিতীয় ডোজ
|
|
১,৬৬,৮৯,০৫০
|
|
১৮-৪৪ বছর বয়সী
|
|
প্রথম ডোজ
|
|
৪৭,৭৮,৬৩,৩৭৫
|
|
দ্বিতীয় ডোজ
|
|
২৬,৯৪,০৮,৭৬৯
|
|
৪৫-৫৯ বছর বয়সী
|
|
প্রথম ডোজ
|
|
১৮,৯৪,৩০,৬২২
|
|
দ্বিতীয় ডোজ
|
|
১৩,৩২,৭৯,৫২০
|
|
৬০ বছরের বেশি বয়সী
|
|
প্রথম ডোজ
|
|
১১,৮৪,৫২,১১৪
|
|
দ্বিতীয় ডোজ
|
|
৮,৫৮,৯৩,৫২৬
|
|
মোট
|
|
১,৩২,৯৩,৮৪,২৩০
দেশে গত ২৪ ঘন্টায় করোনা মুক্ত হয়েছেন ৮ হাজার ৪৬৪ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৪১ লক্ষ ২২ হাজার ৭৯৫।
জাতীয় স্তরে সুস্থতার হার বর্তমানে ৯৮.৩৬ শতাংশ, যা ২০২০-র মার্চ থেকে সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৪৫ দিন ১৫ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৭৭৪।
দেশে সুস্পষ্টভাবে করোনায় আক্রান্তের সংখ্যা বর্তমানে ৯২ হাজার ২৮১, যা ৫৬০ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.২৭ শতাংশ, যা ২০২০-র মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ৮৯ হাজার ৪৫৯টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬৫ কোটি ৫৮ লক্ষ ১৬ হাজার ৭৫৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ০.৭০ শতাংশ, যা গত ২৮ দিন ১ শতাংশের নীচে। একইভাবে, দৈনিক-ভিত্তিতে আক্রান্তের হার ০.৬৫ শতাংশ। দৈনিক-ভিত্তিতে আক্রান্তের হার গত ৬৯ দিন ২ শতাংশের নীচে এবং ১০৪ দিন ৩ শতাংশের নিচে রয়েছে।
CG/BD/AS/
(Visitor Counter : 114
শিল্পওবাণিজ্যমন্ত্রক
বুদগাঁও থেকে কাশ্মীরী আখরোটের প্রথম ট্রাক রওনা হয়েছে
নতুন দিল্লি, ০৪ অক্টোবর, ২০২১
সম্প্রতি বুদগাঁও থেকে কাশ্মীরী আখরোটের প্রথম ট্রাক পাঠানো হয়েছে। বাণিজ্য ও শিল্প মন্ত্রকের উদ্যোগে ‘এক জেলা এক পণ্য’ কর্মসূচির আওতায় ২ হাজার কেজি আখরোটের একটি ট্রাক কর্ণাটকের বেঙ্গালুরুর উদ্দেশ্যে রওনা হয়েছে।
দেশে উৎপাদিত আখরোটের ৯০ শতাংশই হলো কাশ্মীরের। এই এলাকার উন্নতমানের সুস্বাদু, আখরোট যথেষ্ট পুষ্টিকর। বিশ্বজুড়ে এর ব্যাপক চাহিদা রয়েছে। তাই এই পণ্যটির স্থানীয় ও বৈদেশিক বাজারে জায়গা করে নেওয়ার অপার সম্ভাবনা রয়েছে।
‘এক জেলা এক পণ্য’ কর্মসূচি সফলভাবে রূপায়ণের জন্য ডিপার্টমেন্ট অফ প্রমোশন অফ ইন্ডাস্ট্রি অ্যান্ড ইন্টারনাল ট্রেড –এর যুগ্ম সচিব শ্রীমতী সুমিতা দাওরা জম্মু-কাশ্মীরের বাণিজ্যিক উৎসাহদান ক্ষেত্রের সঙ্গে যুক্ত সংস্থাগুলির সহযোগিতায় গত ২১ সেপ্টেম্বর এক বিশেষ অনুষ্ঠানের আয়োজন করে। এরই অঙ্গ হিসেবে কাশ্মীরী আখরোটের ট্রাক কর্ণাটকে পাঠানো হয়েছে। উল্লেখ্য, কাশ্মীরে আখরোট পাওয়া যাওয়া সত্ত্বেও ভারতে প্রচুর পরিমাণে বৈদেশিক আখরোট আমদানি করা হয়। এক্ষেত্রে এই পদক্ষেপ বিদেশ থেকে আখরোট আমদানির পরিমাণ কমাবে এবং দেশীয় আখরোটের চাহিদা বৃদ্ধিতে বিশেষ সাহায্য করবে বলে মনে করা হচ্ছে।
CG/SS/SKD/
(Visitor Counter : 155
প্রধানমন্ত্রীরদপ্তর
প্রধানমন্ত্রী গুজরাটে আরোগ্য বন, আরোগ্য কুটীর, একতা মল এবং চিলড্রেন নিউট্রিশন পার্কের উদ্বোধন করলেন
নয়াদিল্লি, ৩০ অক্টোবর, ২০২০
প্রধানমন্ত্রী শ্রী নরেন্দ্র মোদী গুজরাটে কেভাডিয়ার সুসংহত উন্নয়ন কর্মসূচির আওতায় একাধিক প্রকল্পের সূচনা করেছেন।
এই উপলক্ষে শ্রী মোদী আরোগ্য বন ও আরোগ্য কুটীরের উদ্বোধন করেন। এছাড়াও তিনি সেখানে একতা মল এবং চিলড্রেন নিউট্রিশন পার্ক বা শিশুদের পুষ্টি সম্পর্কে সচেতন করে তোলার একটি উদ্যানের সূচনা করেন।
আরোগ্য বন ও আরোগ্য কুটীর
আরোগ্য বন ১৭ একর এলাকা জুড়ে গড়ে তোলা হয়েছে যেখানে ৩৮০টি প্রজাতির ৫ লক্ষেরও বেশি গাছ রয়েছে। আরোগ্য কুটীর হল পরম্পরাগত চিকিৎসা পরিষেবার একটি কেন্দ্র যার নামকরণ করা হয়েছে শান্তিগিরি কল্যাণ কেন্দ্র হিসেবে। এই আরোগ্য পরিষেবা কেন্দ্র থেকে আয়ুর্বেদ, সিদ্ধা, যোগ ও পঞ্চকর্ম-ভিত্তিক স্বাস্থ্য পরিষেবা দেওয়া হবে।
একতা মল
এই মল-এ সারা ভারতের বিভিন্ন ধরনের হস্তশিল্প ও কারুশিল্পের সামগ্রী প্রদর্শিত হয়েছে, যা প্রকৃতপক্ষেই বৈচিত্র্যের মধ্যে একতার প্রতীক। এই মলটি ৩৫ হাজার বর্গফুট এলাকা জুড়ে গড়ে তোলা হয়েছে যেখানে ২০টি এম্পোরিয়াম বা প্রদর্শনী বা বিক্রয় কেন্দ্র রয়েছে। এই বিক্রয় কেন্দ্রগুলি দেশের প্রত্যেকটি রাজ্যের স্বতন্ত্রতা বহন করছে। কেবল ১১০ দিনের মধ্যেই এই মলটি গড়ে তোলা হয়েছে।
চিলড্রেন নিউট্রিশন পার্ক ও মিরর মেজ
এটি বিশ্বের প্রথম প্রযুক্তি পরিচালিত পুষ্টি সম্পর্কিত এমন এক উদ্যান যেখানে শিশুরা পুষ্টির গুরুত্ব সম্পর্কে জানতে পারবে। ৩৫ হাজার বর্গফুট এলাকা জুড়ে এই পার্কটি গড়ে তোলা হয়েছে। পার্কে একটি নিউট্রি ট্রেন রয়েছে, যেটি ফালশাকা গৃহ, অন্নপূর্ণা, পোষণ পূরাণ এবং স্বাস্থ্য বর্তমান-ভিত্তিক স্টেশনের নাম নিয়ে চলাচল করছে। ট্রেনটি মিরর মেজ, ৫-ডি ভার্চ্যুয়াল রিয়েলিটি থিয়েটার এবং অগমেন্টেড রিয়েলিটি গেমস-এর মতো শিক্ষা তথা বিনোদনমূলক কর্মসূচির মাধ্যমে পুষ্টি সম্পর্কে সচেতনতা গড়ে তুলতে সাহায্য করবে।
CG/BD/DM
(
প্রধানমন্ত্রীরদপ্তর
পুণের আর্মি ইনস্টিটিউট অফ কার্ডিও থোরাসিক সায়েন্সেস -এর চিকিৎসকরা দু’সপ্তাহে দ্বিতীয়বার হৃদযন্ত্র প্রতিস্থাপন করায় প্রধানমন্ত্রীর সাধুবাদ
নয়াদিল্লি, ১৫ ফেব্রুয়ারি, ২০২৩
পুণের আর্মি ইনস্টিটিউট অফ কার্ডিও থোরাসিক সায়েন্সেস -এর চিকিৎসকরা দু’সপ্তাহে দ্বিতীয়বার হৃদযন্ত্র প্রতিস্থাপন করায় তাঁদের সাধুবাদ জানিয়েছেন প্রধানমন্ত্রী শ্রী নরেন্দ্র মোদী।
ভারতীয় সেনার দক্ষিণাঞ্চল কম্যান্ডের এক ট্যুইটের উত্তরে প্রধানমন্ত্রী বলেছেন :
“প্রশংসনীয় প্রয়াস। এর সঙ্গে জড়িত সকলকে আমি সাধুবাদ জানাচ্ছি।”
PG/AB/DM/
(
উপ-রাষ্ট্রপতিরসচিবালয়
তথ্যের সুরক্ষায় প্রচলিত ধারণার বাইরে গিয়ে চিন্তাভাবনা ও উদ্ভাবনের আহ্বান জানালেন উপ-রাষ্ট্রপতি
বিজ্ঞান ও প্রযুক্তি ক্ষেত্রে অগ্রগতির সঙ্গে সঙ্গে সাইবার নিরাপত্তা বড় চ্যালেঞ্জ ছুঁড়ে দেবে বলে অভিমত প্রকাশ করে উপ-রাষ্ট্রপতি শ্রী এম
(ভেঙ্কাইয়া নাইডু এ ধরনের সমস্যার মোকাবিলায় প্রচলিত ধারণার বাইরে গিয়ে চিন্তাভাবনা ও উদ্ভাবনের আহ্বান জানিয়েছেন। শ্রী নাইডু আজ হায়দরাবাদে সি আর রাও অ্যাডভান্সড ইনস্টিটিউট অফ ম্যাথামেটিক্স, স্ট্যাটিস্টিক্স অ্যান্ড কম্পিউটার সায়েন্স প্রতিষ্ঠানে কৃত্রিম বুদ্ধিমত্তা ও সাইবার
নিরাপত্তা শীর্ষক দু’দিনের এক সেমিনারের উদ্বোধন করে ভাষণ দিচ্ছিলেন। ক্রমবর্ধমান সাইবার অপরাধের ঘটনায় উদ্বেগ প্রকাশ করে উপ-রাষ্ট্রপতি বলেন, প্রযুক্তি ব্যবহারের সংস্কৃতির সঙ্গে সঙ্গে সাইবার নিরাপত্তাকে একটি গুরুত্বপূর্ণ অঙ্গ হিসেবে গণ্য করতে হবে।
সারা বিশ্ব জুড়ে ৮.৪ বিলিয়ন বিভিন্ন ধরনের সংযোগ স্থাপক উপকরণ পরস্পরের সঙ্গে সম্পর্কযুক্ত রয়েছে এবং এগুলি একইসঙ্গে ব্যবহার করাও হচ্ছে বলে উল্লেখ করে শ্রী নাইডু বলেন, পরম্পরাগত সাইবার নিরাপত্তা ব্যবস্থা ধীরে ধীরে অকেজো হয়ে পড়ছে এবং এজন্য প্রযুক্তিগত ক্ষেত্রে নিরন্তর মানোন্নয়ন প্রয়োজন যাতে বিশ্ব যে সমস্ত চ্যালেঞ্জের মুখোমুখী হচ্ছে তা কম্পিউটারচালিত পদ্ধতির মাধ্যমেই সমাধান করা সম্ভব। শ্রী নাইডু আরও বলেন, কৃত্রিম বুদ্ধিমত্তা ও মেশিন লার্নিং পদ্ধতিতে এমন প্রযুক্তিগত সম্ভাবনা লুকিয়ে রয়েছে যার মাধ্যমে বর্তমান সময়ের বহু জটিল সমস্যার সমাধান সম্ভব হতে পারে।
আধুনিক ও সর্বাধুনিক প্রযুক্তিগত ক্ষেত্রে ভারতকে বিশ্বের অগ্রণী ও শক্তিধর দেশ হিসেবে গড়ে তোলার আহ্বান জানিয়ে উপ-রাষ্ট্রপতি বলেন, এজন্য
গবেষণা ও উন্নয়ন ক্ষেত্রে বিপুল বিনিয়োগের প্রয়োজনীয়তা রয়েছে। রপ্তানি বাড়ানোর পাশাপাশি, ভারত শীঘ্রই প্রযুক্তি রপ্তানিকারী দেশ হয়ে উঠবে বলেও তিনি অভিমত প্রকাশ করেন। ভারতে ২৫ বছরের কম বয়সী প্রায় ৬০ কোটি যুবক-যুবতীর কথা উল্লেখ করে উপ-রাষ্ট্রপতি বলেন, প্রযুক্তির প্রতি আকৃষ্ট এই যুবসম্প্রদায়কে দেশের উন্নয়নের কাজে লাগাতে হবে।
এরপর শ্রী নাইডু ডঃ সি আর রাও অ্যাডভান্সড ইনস্টিটিউট অফ ম্যাথামেটিক্স, স্ট্যাটিস্টিক্স অ্যান্ড কম্পিউটার সায়েন্স প্রতিষ্ঠানের ওয়্যারলেস
কমিউনিকেশন ল্যাব এবং হাই-পারফরমেন্স কম্পিউটিং ফেসিলিটি ঘুরে দেখেন। এছাড়াও, তিনি প্রতিষ্ঠানের ই-লার্নিং সেন্টার এবং এই সেন্টারের গবেষকদের সঙ্গে মতবিনিময় করেন।
সেমিনারের উদ্বোধনী অনুষ্ঠানে সি আর রাও ইনস্টিটিউটের পরিচালন পর্ষদের চেয়ারম্যান এবং নীতি আয়োগের সদস্য ডঃ ভি কে সারস্বত, হায়দরাবাদ বিশ্ববিদ্যালয়ের উপাচার্য অধ্যাপক আপ্পা রাও পোদিলে, প্রতিষ্ঠানের নির্দেশক অধ্যাপক ডি এন রেড্ডি প্রমুখ উপস্থিত ছিলেন।
SSS/BD/DM/….6th June, 2019
প্রতিরক্ষামন্ত্রক
বাংলাদেশ নৌ-সেনা প্রধান অ্যাডমিরাল এম শাহীন ইকবালের ভারত সফর
নয়াদিল্লি, ২৫ অক্টোবর, ২০২১
বাংলাদেশ নৌ-সেনা প্রধান অ্যাডমিরাল এম শাহীন ইকবাল ২৩-২৯ অক্টোবর পর্যন্ত ভারত সফর করছেন। অ্যাডমিরাল শাহীন ইকবাল নতুন দিল্লিতে ভারতীয় নৌ-সেনা প্রধান ও সেনা প্রধানের সঙ্গে বৈঠকের পাশাপাশি, সরকারের উচ্চ পদস্থ আধিকারিকদের সঙ্গেও মিলিত হবেন। দ্বিপাক্ষিক আলাপ-আলোচনায় আন্তর্জাতিক নৌ-সীমানা বরাবর যৌথ টহলদারী, দ্বিপাক্ষিক মহরা বঙ্গোসাগর, নৌ-প্রশিক্ষণ শিবির সহ দু’দেশের প্রতিনিধিদের একে-অপরের দেশ সফর নিয়ে কথা হবে বলে মনে করা হচ্ছে।
নতুন দিল্লিতে কর্মসূচি শেষ করে অ্যাডমিরাল শাহীন ইকবাল মুম্বাই যাবেন। তিনি সেখানে পশ্চিমাঞ্চলীয় নৌ-সেনা প্রধান ভাইস অ্যাডমিরাল আর হরিকুমারের সঙ্গে মিলিত হবেন। পশ্চিমাঞ্চলীয় নৌ-কমান্ডের যুদ্ধ জাহাজগুলি তিনি পরিদর্শন করবেন। মুম্বাই সফর শেষে অ্যাডমিরাল শাহীন ইকবাল প্রশিক্ষণ পদ্ধতি সম্পর্কে সরাসরি অবহিত হতে ওয়েলিংটন ডিফেন্স সার্ভিসেস স্টাফ কলেজে যাবেন। তিনি সেখানে ডিফেন্স সার্ভিসেস স্টাফ কলেজের কমান্ড্যান্টের সঙ্গে বৈঠক করবেন।
ভারত ও বাংলাদেশের মধ্যে সুপ্রাচীণ সম্পর্কের বন্ধন, ভাষা, সংস্কৃতি ও অন্যান্য ক্ষেত্রে নিবিড় যোগাযোগ রয়েছে। দ্বিপাক্ষিক সম্পর্কের অসাধারণ নিদর্শন সার্বভৌমত্ব, সমতা, আস্থা ও পারস্পরিক বোঝাপড়ার ওপর গড়ে উঠেছে। পারস্পরিক এই বোঝাপড়া দু’দেশের কৌশলগত সম্পর্কের বন্ধনকেও ছাপিয়ে গেছে। ভারত ও বাংলাদেশ এ বছর যৌথভাবে বাংলাদেশ মুক্তি যুদ্ধের সুবর্ণ জয়ন্তী উদযাপন করছে। চলতি বছরের শেষ দিকে বিজয় দিবস উদযাপনের সময় দুই দেশের প্রাক্তন সেনাকর্মীদের নিয়ে বিশেষ অনুষ্ঠান আয়োজনের পরিকল্পনা রয়েছে।
CG/BD/SB
(Visitor Counter : 130